Ministru kabineta rīkojuma projekta

"Grozījumi Ministru kabineta 2012.gada 1.augusta rīkojumā Nr.361 "Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai"" sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2012.gada 1.augusta rīkojumā Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai”” (turpmāk – Ministru kabineta rīkojuma projekts) sagatavots, lai precizētu Ministru kabineta 2012.gada 1.augusta rīkojumā Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai” noteiktos uzdevumus. |
| 2. | Pašreizējā situācija un problēmas | Pamatojoties uz Ministru kabineta 2012.gada 1.augusta rīkojuma Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai” (turpmāk – Ministru kabineta rīkojums Nr.361):  – 1.punktu, Finanšu ministrijai likumā „Par valsts budžetu 2013.gadam” paredzētas ilgtermiņa saistības:  1) Rīgas pils Konventa Pils laukumā 3, Rīgā, restaurācijas un rekonstrukcijas darbu izdevumu segšanai valsts akciju sabiedrībai "Valsts nekustamie īpašumi" (turpmāk – VNĪ) 17 986 542 lati (2013.gadā 592 265 lati, 2014.gadā 389 982 lati, 2015.gadā 4 423 614 lati, 2016.gadā 7 548 409 lati un 2017.gadā 5 032 272 lati);  2) Muzeju krātuvju kompleksa būvniecības Pulka ielā 8, Rīgā (attīstības I posms – būvniecības I kārta – muzeja krātuvju korpusa (ēkas) un komunikāciju tīklu izbūve), darbu finansēšanai, ieguldot VNĪ pamatkapitālā 18 094 139 lati (2013.gadā 2 732 789 lati, 2014.gadā 8 777 914 lati un 2015.gadā 6 583 436 lati);  – 2.punktu,  Kultūras ministrijai likumā „Par valsts budžetu 2013.gadam” bāzes izdevumos paredzēts finansējums:  1) Rīgas pils Konventa Pils laukumā 3, Rīgā, nomas maksas izdevumu segšanai VNĪ 2017.gadā 87 978 lati un no 2018.gada katru gadu 263 933 lati;  2) Muzeju krātuvju kompleksa Pulka ielā 8, Rīgā, nomas maksas izdevumu segšanai VNĪ 2015.gadā 82 744 lati un no 2016.gada katru gadu 330 976 lati;  – 3.punktu, Finanšu ministrijai (VNĪ) noteikts nodrošināt:  1) Rīgas pils restaurācijas un rekonstrukcijas Pils laukumā 3, Rīgā (būvniecības II kārtas – Konvents – nodrošināšana), darbu pabeigšanu līdz 2017.gada 31.augustam, nosakot, ka plānotais attiecīgās ēkas nomas līguma sākuma termiņš ir 2017.gada 1.septembris;  2) Muzeju krātuvju kompleksa būvniecības Pulka ielā 8, Rīgā (attīstības I posms – būvniecības I kārta – muzeja krātuvju korpusa (ēkas) un komunikāciju tīklu izbūve), pabeigšanu līdz 2015.gada 30.septembrim, nosakot, ka plānotais attiecīgās ēkas nomas līguma sākuma termiņš ir 2015.gada 1.oktobris;  – 6.2.apakšpunktu,  Kultūras ministrijai tika dots uzdevums sadarbībā ar Finanšu ministriju (VNĪ) līdz 2013.gada 15.janvārim normatīvajos aktos noteiktajā kartībā iesniegt Ministru kabinetā rīkojuma projektu par Rīgas pils restaurācijas un rekonstrukcijas Pils laukumā 3, Rīgā (būvniecības II kārta – Konvents – nodrošināšana), ietvaros veicamo pārcelšanās un aprīkojumu iegādes izdevumu iekļaušanu likumprojekta par valsts budžetu 2014.gadam ilgtermiņa saistībās.  Ņemot vērā Ministru kabineta rīkojumā Nr.361 dotos uzdevumus, tika uzsākts darbs, lai nodrošinātu iepriekš minēto būvniecības projektu īstenošanu.   1. Rīgas pils Konventa Pils laukumā 3, Rīgā, restaurācijas un rekonstrukcijas gaita:   Būvniecības projekta īstenošana tika uzsākta saskaņā ar plānoto būvniecības aktivitāšu laika grafiku, atbilstoši kuram tika pabeigti pirmsprojekta sagatavošanas darbi un 2012.gada oktobrī tika uzsākta iepirkuma dokumentācijas sagatavošana tehniskā projekta izstrādei. Iepirkums tika plānots kā atklāts konkurss ar tā izsludināšanu 2013.gada 1.ceturksnī. Tomēr, ņemot vērā sabiedrības pastiprināto uzmanību, to ka Rīgas pils ir Nacionālas nozīmes projekts un, lai iegūtu arhitektoniski un funkcionāli augstvērtīgu projekta priekšlikumu būvniecības iecerei, atbilstošu Latvijas Nacionālā Vēstures muzeja vajadzībām, tika pieņemts lēmums mainīt iepirkuma procedūru un organizēt Arhitektūras ideju konkursu (metu konkursu).  Šobrīd ir sagatavota iepirkuma dokumentācija Metu konkursam un nokomplektēts komisijas sastāvs. Iepirkumu tehniskā projekta izstrādei plānots izsludināt 2013.gada augustā. Tehniskā projekta izstrāde plānota līdz 2015.gada jūnijam.  Atbilstoši precizētajam būvniecības darbu izpildes laika grafikam ir nepieciešami grozījumi Ministru kabineta rīkojumā Nr.361, lai pagarinātu (aktualizētu) restaurācijas un rekonstrukcijas pabeigšanas termiņu no 2017.gada 31.augusta līdz 2018.gada 1.augustam, precizētu restaurācijai un rekonstrukcijai paredzēto izmaksu sadalījumu pa gadiem (nemainot tā kopējo apmēru), precizētu nomas līguma sākuma termiņu un Kultūras ministrijai bāzes izdevumos paredzēto finansējumu Rīgas pils Konventa Pils laukumā 3, Rīgā, nomas maksas izdevumu segšanai VNĪ.   1. Muzeju krātuvju kompleksa Pulka ielā 8, Rīgā, rekonstrukcijas gaita:   Būvniecības projekta īstenošana tika uzsākta saskaņā ar būvniecības aktivitāšu laika grafiku, atbilstoši kuram tika pabeigti pirmsprojekta sagatavošanas darbi un sagatavota iepirkuma dokumentācija tehniskā projekta izstrādei. 2013.gada 7.februārī tika izsludināts atklāts konkurss Muzeju krātuvju kompleksa rekonstrukcija Pulka ielā, Rīgā, skiču un tehniskā projekta izstrādei, kurš tika pārtraukts, jo piedāvājumu izvērtēšanas procesā tika konstatētas neatbilstības pretendentu piedāvājumos un bija nepieciešams papildināt tehnisko specifikāciju un projektētājam izvirzītos nosacījumus. 2013.gada 20.maijā atkārtoti tika izsludināts atklāts konkurss skiču un tehniskā projekta izstrādei ar piedāvājumu iesniegšanas termiņu līdz 2013.gada 8.jūlijam, kā rezultātā tā izstrāde tiek plānota līdz 2014.gada augustam.  Atbilstoši precizētajam būvniecības darbu izpildes laika grafikam, nepieciešami grozījumi Ministru kabineta rīkojumā Nr.361, lai pagarinātu (aktualizētu) rekonstrukcijas pabeigšanas termiņu no sākotnēji plānotā 2015.gada 30.septembra līdz 2016.gada 30.septembrim, precizētu rekonstrukcijai paredzēto finansējuma sadalījumu pa gadiem (nemainot tā kopējo apmēru), precizētu nomas līguma sākuma termiņu un Kultūras ministrijai bāzes izdevumos paredzēto finansējumu Muzeju krātuvju kompleksa Pulka ielā 8, Rīgā, nomas maksas izdevumu segšanai VNĪ.  Atbilstoši Ministru kabineta 2012.gada 1.augusta rīkojuma Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai” 1.2.apakšpunktam valsts budžetā paredzētas ilgtermiņa saistības Muzeju krātuvju kompleksa būvniecības Pulka ielā 8, Rīgā, darbu finansēšanai ieguldot valsts akciju sabiedrības „Valsts nekustamie īpašumi” pamatkapitālā 18 094 139 latus. Finansējot būvniecības darbus, kas tiek īstenoti, palielinot VNĪ pamatkapitālu, rada negatīvu ietekmi uz VNĪ peļņas vai zaudējumu aprēķina rādītājiem, jo valsts finansēti kapitālieguldījumi, kas veido jaunā aktīva (pamatlīdzekļa) bilances vērtību un jaunu bāzi pamatlīdzekļu nolietojuma aprēķināšanai, netiek ietverti un līdz ar to segti nomas maksas veidā. Rezultātā VNĪ nomas ieņēmumi sedz tikai pašreizējās īpašuma pārvaldīšanas izmaksas, bet ne jaunā aktīva (pamatlīdzekļa) nolietojumu, veidojot ikgadējus zaudējumus aktīva (pamatlīdzekļa) nolietojuma apmērā. Tādējādi tiek negatīvi ietekmēti VNĪ finanšu rādītāji, kas vienlaicīgi samazina valsts aktīva – kapitālsabiedrības, vērtību. Ņemot vērā augstāk minēto, tostarp informāciju par nobīdi plānoto būvniecības aktivitāšu laika grafikā, nepieciešams mainīt finansēšanas veidu, t.i., no būvniecības darbu finansēšanas, ieguldot finanšu līdzekļus VNĪ pamatkapitālā, uz darbu izdevumu segšanu. Lai īstenotu finansēšanas veida maiņu, VNĪ 2013.gada 4.jūlija ārkārtas akcionāru sapulcē tika atbalstīta nekustamā īpašuma (nekustamā īpašuma kadastra Nr. 0100 063 2027) Pulka ielā 8, Rīgā izslēgšana no VNĪ pamatkapitāla un nodošana valstij Finanšu ministrijas personā. Ievērojot augstāk minētos apsvērumus, Finanšu ministrija neveiks valsts akciju sabiedrības „Valsts nekustamie īpašumi” pamatkapitāla palielināšanu 2013.gadā, ieguldot tās pamatkapitālā 2 732 789 latus, kas būvniecības darbu finansēšanai paredzēti likumā „Par valsts budžetu 2013.gadam”.  Ministru kabineta rīkojuma Nr.361 6.2.apakšpunktā dotais uzdevums ir izpildīts, jo ir pieņemts Ministru kabineta 2013.gada 7.maija rīkojums Nr.181 „Par finansējuma piešķiršanu Latvijas Nacionālajam vēstures muzejam, Rakstniecības un mūzikas muzejam un Latvijas Nacionālajam mākslas muzejam ēkas Pils laukumā 3, Rīgā, restaurācijas un rekonstrukcijas darbu ietvaros veicamo pārcelšanās un aprīkojuma iegādes izdevumu segšanai” (prot. Nr.26 29.§), kas paredz finansējumu Latvijas Nacionālajam vēstures muzejam, Rakstniecības un mūzikas muzejam un Latvijas Nacionālajam mākslas muzejam, lai no Rīgas pils ēkas Pils laukumā 3, Rīgā, restaurācijas un rekonstrukcijas darbu ietvaros, segtu nepieciešamos pārcelšanās un aprīkojuma iegādes izdevumus uz Pulka ielu 8, Rīgā.  Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst budžeta un finanšu politikas jomai. |
| 3. | Saistītie politikas ietekmes novērtējumi un pētījumi | Ministru kabineta rīkojuma projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekta tiesiskā regulējuma mērķis ir Ministru kabineta rīkojuma Nr.361 1.1.apakšpunktā minēto ilgtermiņa saistību precizēšana pa gadiem atbilstoši precizētajam būvniecības darbu izpildes laika grafikam un naudas plūsmai (nemainot kopējo finansējuma apmēru), mainot finansēšanas veidu, 2.punktā Kultūras ministrijai minētā finansējuma apmēra precizēšana nomas maksas izdevumu segšanai VNĪ un 3.punktā noteikto būvniecības darbu pabeigšanas termiņa precizēšana un plānoto nomas līgumu sākuma termiņu precizēšana (aktualizēšana).  Tā ietvaros:   * tiek svītrots 1.punkts un papildināts ar 1.1 punktu, precizējot Finanšu ministrijas budžeta ilgtermiņa saistībās paredzētā finansējuma apmēru pa gadiem, paredzot: * Rīgas pils Konventa Pils laukumā 3, Rīgā, restaurācijas un rekonstrukcijas darbu izdevumu segšanai 2014.gadā – *416 459 euro (292 689 latus)*, 2015.gadā – *1 706 380 euro (1 199 251 latu)*, 2016.gadā – *5 079 210 euro (3 569 689 latus)*, 2017.gadā – *9 632 797 euro (6 769 968 latus)* un 2018.gadā – *8560557 euro (6 016 394 latus)*. Restaurācijas un rekonstrukcijas izdevumu segšanai 2013. – 2018.gadā paredzētais kopējais finansējuma apmērs ir *25 592 543 euro (17 986 542 lati)*; * Muzeju krātuvju kompleksa Pulka ielā 8, Rīgā (attīstības I posms – būvniecības I kārta – muzeja krātuvju korpusa (ēkas) un komunikāciju tīklu izbūve) būvniecības darbu izdevumu segšanai 2014.gadā – *1 059 860 euro (744 874 latus)*, 2015.gadā – *11 065 698 euro (7 777 017 latus)* un 2016.gadā – *13 620 082 euro (9 572 248 latus)*. Būvniecības darbu izdevumu segšanai 2014.- 2016.gadā paredzētais kopējais finansējuma apmērs ir *25745 640 euro (18 094 139 lati)*;   – 2.punktā precizēts paredzētais finansējums objektu Rīgas pils Konventa Pils laukumā 3, Rīgā un Muzeju krātuvju kompleksa Pulka ielā 8, Rīgā, nomas maksas izdevumu segšanai VNĪ pa gadiem;   * 3.punktā precizēts (aktualizēts) Finanšu ministrijai (VNĪ) noteiktais Rīgas pils Konventa Pils laukumā 3, Rīgā, būvniecības darbu pabeigšanas termiņš līdz 2018.gada 1.augustam un objekta plānotais nomas līguma sākuma termiņš no 2018.gada 2.augusta un Muzeju krātuvju kompleksa Pulka ielā 8, Rīgā būvniecības darbu pabeigšanas termiņš līdz 2016.gada 30.septembrim un objekta plānotais nomas līguma sākuma termiņš no 2016.gada 1.oktobra. * 4.punktā precizēta atsauce uz 1.1 punktu.   Rīgas pils Konventa Pils laukumā 3, Rīgā, restaurācijas un rekonstrukcijas darbu izdevumu segšanai Finanšu ministrijai nepieciešamā finansējuma apmērs atbilstoši plānotajiem darbiem 2013.gadā ir 138 551 lati. Piedāvājam 2013.gadā samazināt Finanšu ministrijai apropriāciju budžeta programmas 41.00.00 „Maksājumu nodrošināšana citām valsts iestādēm un personām” apakšprogrammā 41.13.00 „Finansējums valsts akciju sabiedrības „Valsts nekustamie īpašumi" īstenotajiem projektiem un pasākumiem" ilgtermiņa saistību pasākumam „Dotācija VAS „VNĪ” Rīgas pils restaurācijai un rekonstrukcijai Pils laukumā 3, Rīgā (būvniecības II kārta – Konventa nodrošināšana)” 453 714 latu apmērā, pārdalot finansējumu uz budžeta programmas 31.00.00 „Budžeta izpilde un valsts parāda vadība” apakšprogrammu 31.02.00 "Valsts parāda vadība".  Ministru kabineta rīkojuma projekts pilnībā atrisina anotācijas I.sadaļas 2.punktā minētās problēmas. |
| 5. | Projekta izstrādē iesaistītās institūcijas | Finanšu ministrija (VNĪ). |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojuma projekts šo jomu neskar. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2013.gads | | Turpmākie trīs gadi (tūkst. latu) | | |
| 2014.g. | 2015.g. | 2016.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 647,6 | 4469,9 | 5345,3 |
| 2.1. valsts pamatbudžets | 0 | 0 | 647,6 | 4469,9 | 5345,3 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -647,6 | -4469,9 | -5345,3 |
| 3.1. valsts pamatbudžets | 0 | 0 | -647,6 | -4469,9 | -5345,3 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | -647,6 | -4469,9 | -5345,3 |
| 5.1. valsts pamatbudžets | 0 | -647,6 | -4469,9 | -5345,3 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2013.gadā finansējums budžeta programmas 41.00.00 „Maksājumu nodrošināšana citām valsts iestādēm un personām” apakšprogrammā 41.13.00 „Finansējums valsts akciju sabiedrības „Valsts nekustamie īpašumi" īstenotajiem projektiem un pasākumiem" ilgtermiņa saistību pasākumam „Dotācija VAS „VNĪ” Rīgas pils restaurācijai un rekonstrukcijai Pils laukumā 3, Rīgā (būvniecības II kārta – Konventa nodrošināšana)” 453 714 latu apmērā tiks samazināts un pārdalīts Finanšu ministrijas budžeta ietvaros uz budžeta programmas 31.00.00 „Budžeta izpilde un valsts parāda vadība” apakšprogrammu 31.02.00 "Valsts parāda vadība".  Detalizētu informāciju par precizētajiem izdevumiem ilgtermiņa saistībām skatīt anotācijas pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta rīkojuma projekta ietvaros provizoriski aprēķinātais kapitālieguldījumu apmērs var tikt precizēts pēc būvniecības tehniskā projekta izstrādes, pēc būvniecības līguma noslēgšanas vai būvniecības darbu laikā.  Lai ievērotu normatīvo aktu pielāgošanas *euro* ieviešanas vadlīnijas, uzskatāmībai anotācijas pielikumā norādīta informāciju par skaitlisku pārrēķinu uz *euro.*  Pielikumā skaitļi 1 706 380, 8 560 557, 25 592 543, 1 059 860, 11 065 698, 25 745 640, 156 476, 117 734, 470 936 ir apaļots pretēji budžeta pārrēķina principiem, ņemot vērā EIKL 4.panta nosacījumus, lai netiktu palielināta kopsumma Finanšu ministrijai ilgtermiņu saistību būvniecības izdevumu segšanai un Kultūras ministrijai nomas maksas segšanai. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešami grozījumi Ministru kabineta 2013.gada 7.maija rīkojumā Nr.181 „Par finansējuma piešķiršanu Latvijas Nacionālajam vēstures muzejam, Rakstniecības un mūzikas muzejam un Latvijas Nacionālajam mākslas muzejam ēkas Pils laukumā 3, Rīgā, restaurācijas un rekonstrukcijas darbu ietvaros veicamo pārcelšanās un aprīkojuma iegādes izdevumu segšanai”, ar kuru paredzēts finansējums Latvijas Nacionālajam vēstures muzejam, Rakstniecības un mūzikas muzejam un Latvijas Nacionālajam mākslas muzejam, lai no Rīgas pils ēkas Pils laukumā 3, Rīgā, restaurācijas un rekonstrukcijas darbu ietvaros, segtu nepieciešamos pārcelšanās un aprīkojuma iegādes izdevumus uz Pulka ielu 8, Rīgā.  Grozījumi nepieciešami, lai precizētu muzejiem plānotos pārcelšanās un aprīkojuma iegādes izdevumus pa gadiem, sakarā ar to, ka tiek pagarināts (aktualizēts) Muzeju krātuvju kompleksa Pulka ielā 8, Rīgā rekonstrukcijas pabeigšanas termiņš no sākotnēji plānotā 2015.gada 30.septembra līdz 2016.gada 30.septembrim.  Grozījumus izstrādās un virzīs Kultūras ministrija. |
| 2. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (VNĪ). |
| 2. | Projekta izpildes ietekme uz pārvaldes funkcijām | Ministru kabineta rīkojuma projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Ministru kabineta rīkojuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Ministru kabineta rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Ministru kabineta rīkojuma projekts šo jomu neskar. |
| 6. | Cita informācija | Nav |

Anotācijas II, V un VI sadaļa – projekts šīs jomas neskar.

Finanšu ministrs A. Vilks

06.09.2013. 11:49

2366

A.Gulbe

67024698, aiga.gulbe@vni.lv